section_heading: Životopis
paragraph_text: Zorica Kondža – zvana još i Zore ili Zorka (po Oliveru Dragojeviću) – objavila je s grupom „Stijene“ četiri albuma (uz dvije zajedničke kompilacije s ostalim vokalnim solisticama te grupe), te dva samostalna albuma, od kojih je „Zlatna kolekcija“ kompilacija njezinih najvećih uspješnica. U početku karijere bila je jedan od najboljih pratećih vokala domaće estrade, pa je snimala za pjevače poput Miše Kovača, Olivera Dragojevića, Đorđija Peruzovića i Nede Ukraden. Njezine najljepše pjesme, uglavnom ljubavne balade mediteranskoga izričaja, skladao je njezin suprug i dugogodišnji suradnik Joško Banov.<ref>[http://gloria.com.hr/intervju/showpage.php?id=7557 Interview s Zoricom Kondžom objavljen u Gloriji br. 742, 2009.] pristupljeno 23. veljače 2011. Surađivala je s mnogim uglednim autorima, primjerice Zdenkom Runjićem, Nenadom Ninčevićem, Davorom Toljom i drugima. Stihove za pojedine pjesme iz njezinoga repertoara napisala su neka od ponajboljih pera "primijenjene poezije" kao što su Jakša Fiamengo i Helena Papić. Živi u Splitu.